**RREGULLORE**

**PËR PUNËN E TRUPIT KOORDINUES PËR RAPORTIM DHE PROCEDIM SIPAS PARASHTRESAVE GJATË ZGJEDHJEVE OSE REFERENDUMEVE**

**( Tekst i pastruar)**

**I. DISPOZITA TË PËRGJITHSHME**

# Neni 1

Me këtë RREGULLORE rregullohet mënyra e funksionimit të Trupit Koordinues për raportim dhe procedim sipas parashtresave gjatë kohës së zgjedhjeve dhe referendumeve, si dhe procedurën dhe mënyrën e kryerjes së kompetencave të mëposhtme të përcaktuara në Memorandum për Bashkëpunim ndërmjet palëve-themeluese:

* monitorimin e mënyrës së sjelljes dhe veprimit në hapësirën online, duke përfshirë dhe rrjetet sociale, gjatë proceseve zgjedhore dhe referendumeve, të partive politike, kandidatëve të tyre, kandidatëve të pavarur, botimeve online të transmetuesve, mediave online, verifikuesve të fakteve, influencuesve dhe subjekteve të tjera që mund të ndikojnë mbi publikun në funksion të fushatës gjatë zgjedhjeve ose referendumeve.
* monitorimin e dinamikës së pranimit, nënshkrimit të Kodit të sjelljes në hapësirën-online gjatë proceseve zgjedhore dhe referendumeve nga mediat dhe të pjesëmarrësve në procesin zgjedhor dhe publikimin publik të të gjithë atyre që e kanë pranuar Kodin,
* procedimi sipas parashtresave, afatet, kompetenca e anëtarëve, publikimi i vendimeve,

* reagime sipas këndvështrimit të tyre në formën e njoftimeve, deklaratave, konferencave për shtyp dhe llojeve të tjera të komunikimit publik për tema/aktivitete me interes të gjerë publik dhe për çështje që lidhen me mediat dhe të gjithë pjesëmarrësit në hapësirën online gjatë periudhës

zgjedhore ose referendumi,

* bashkëpunim me organet shtetërore, organizatat joqeveritare, organizatat vendase dhe ndërkombëtare,
* krijimi i fushatave publike,
* angazhimin dhe konsultimin e ekspertëve dhe konsulentëve të jashtëm për çështje specifike dhe nevojat e punës të saj.

# Neni 2

Trupi koordinues nuk ka statusin e personi juridik.

**Neni 3**

Trupi Koordinues përbëhet nga 6 anëtarë dhe zëvendësit e tyre.

Anëtarët dhe zëvendësit janë përfaqësues të deleguar nga institucionet/organizatat e mëposhtme nënshkruese të Memorandumit për bashkëpunim: Agjencia për Shërbime Mediatike Audio dhe Audiovizuele (ASHMA), Shoqata e Gazetarëve të Maqedonisë (SHGM), Këshilli për Etikën në Media (KEM), Instituti Maqedonas për Media (IMM), Instituti për Studime të Komunikimit (ISK) dhe Fondacioni Metamorfozis.

Nëse trupit i bashkohet dhe subjekt tjetër juridik, pas nënshkrimit të aneks Memorandumit për bashkëpunim, do të zgjerohet dhe numri i anëtarëve të Trupit Koordinues.

**Neni 4**

Trupi koordinues është aktiv gjatë proceseve zgjedhore ose referendumeve.

Anëtarët e Trupit Koordinues zgjedhin koordinator dhe zëvendëskoordinator nga përbërja e tyre.

Mandati i koordinatorit/zëvendësuesit zgjat 2 vjet, me të drejtë rizgjedhjeje.

Nëse koordinatori/zëvendësi japin dorëheqje ose pengohen të kryejë angazhimee e tij, ose organizata që e ka nominuar largohet nga trupi koordinues, për funksion koordinues të trupit, anëtarët vazhdojnë me zgjedhjen e koordinatori/zëvendësi të ri.

Trupi koordinues aktivizohet edhe në rast të zgjedhjeve të parakohshme.

Seanca për aktivizimin e Trupit Koordinues para çdo procesi zgjedhor ose referendumi thirret nga koordinatori i trupit.

**Neni 5**

Koordinatori/zëvendëskoordinatori vepron në emër të Trupit Koordinues publikisht me deklarata, konferenca për shtyp dhe njoftime.

Seanca e Trupit Koordinues thirret nga koordinatori ose zëvendëskoordinatori në rast të mungesës së koordinatorit.

**Neni 6**

Seancat e Trupit Koordinues në varësi të urgjencës së pikave për të cilat diskutohet, mund të thirren drejtpërdrejt, me prezencë fizike ose online në ueb-platformat.

**Neni 7**

Trupi koordinues vendimet i merr me shumicë të thjeshtë të numrit të përgjithshëm të anëtarëve.

Për të marrë vendime të vlefshme, në seancë duhet të jenë të pranishëm së paku gjysma e numrit të përgjithshëm plus një të anëtarëve ose zëvendësve të tyre.

Nëse ndonjë anëtar i trupit ka mendim dhe qëndrim të kundërt me atë të shumicës, kjo duhet të thuhet në vendim, përveç të cilit mund të publikohet dhe mendimi i kundërt, nëse anëtari që nuk pajtohet me vendimin e shumicës e kërkon këtë dhe paraqet mendim të përgatitur me shkrim.

Vendimet nënshkruhen nga koordinatori ose zëvendëskoordinatori që udhëheq seancën, pavarësisht nga qëndrimi i tij për përmbajtjen e vendimit.

**Neni 8**

Koordinatori ose zëvendëskoordinatori, pas marrjes së parashtresës, të njëjtën ia përcjell anëtarit kompetent në afat jo më të gjatë se 24 orë sipas principit të kompetencës aktuale të organizatave, të përcaktuar në Memorandum.

* + - * Drejtuar Komisionit për ankesa të Këshillit të Etikës në Media të Maqedonisë – nëse parashtresa lidhet me përmbajtjet e publikuara në gazeta dhe botimet e tyre elektronike, mediat online dhe botimet në internet të transmetuesve,
* Drejtuar Këshillit të Nderit të Shoqatës së Gazetarëve të Maqedonisë – nëse parashtresa lidhet me shkelje të standardeve profesionale dhe etikës nga ana e gazetarëve gjatë raportimit të tyre, i cili do të ketë detyrim ta shqyrtojë parashtresën dhe të konstatoi nëse gazetari ka raportuar në përputhje me Kodin e Gazetarëve, dhe
* Drejtuar Fondacionit Metamorfozis – nëse parashtresa lidhet me përhapjen e dezinformatave në mediat online dhe rrjetet sociale ose nga partitë politike, kandidatët e tyre dhe kandidatët e pavarur, influencuesit dhe subjektet e tjera që mund të ndikojnë te publiku në funksion të fushatës.

ASHMA do të jetë përgjegjëse për krijimin dhe mirëmbajtjen e ueb-faqes në të cilën do të publikohen të gjitha vendimet e Trupit Koordinues dhe të anëtarëve të trupit.

Seancat e Trupit Koordinues do të mbahen në ambientet e anëtarëve, nënshkrues të Memorandumit, ose online nëpërmjet njërës prej ueb platformave..

Për rrjedhën e seancës mbahet procesverbal.

Votimi në seancat e Trupit Koordinues është publik.

**Neni 9**

Prashtresë për shkelje të medias drejtuar trupit mund të paraqesë: çdo qytetar, pjesëmarrës në procesin zgjedhor, organizata qeveritare dhe joqeveritare, organe dhe institucione, si dhe çdo person juridik ose fizik i prekur drejtpërdrejt ose tërthorazi.

Parashtresat do të pranohen në adresën e email-it: [koordinativnotelozaizbori@avmu.mk](mailto:koordinativnotelozaizbori@avmu.mk) .

Për shkak të afateve të shkurtra për fushatën dhe periudhën parazgjedhore, veprim sipas parashtresës para trupave, anëtarëve të këtij trupi koordinues: SHGM, KEM, Metamorfozis ose Agjencisë është urgjent.

**Neni 10**

Anëtari i Trupit Koordinues të cilit i është dërguar parashtresa vepron në afat jo më të gjatë se 3 ditë dhe drejtuar Trupit Koordinues paraqet mendim (rekomandim). Pas marrjes së mendimit/rekomandimit, Trupi Koordinues duhet të diskutojë për parashtresën dhe të miraton vendim në përputhje me nenin 7 të Rregullores.

Në rastet kur përgatitja e mendimit kërkon analizë komplekse ose konsultim me anëtarët e Trupit Koordinues ose mendim profesional nga një institucion/organizatë tjetër përkatëse, afati për veprim të anëtarit të Trupit Koordinues të cilit i është dërguar parashtresa mund të zgjasë deri në 5 ditë.

Vendimet e Trupit Koordinues i dorëzohen dhe parashtruesit, publikohen në ueb-faqen e trupit, si dhe në kanalet për komunikim të anëtarëve.

**II. BASHKËPUNIMI ME INSTITUCIONE, INDIVIDË, EKSPERTË**

**Neni 11**

Nëse Trupi Koordinues vlerëson se ka nevojë për mendim profesional për çështje të caktuar që rrjedh nga parashtresa e paraqitur, mund të angazhojë/përfshijë persona juridikë ose fizikë, ekspertë në fushën përkatëse.

**Neni 12**

Trupi koordinues do të bashkëpunojë me të gjitha institucionet përgjegjëse për zbatimin ose monitorimin e procesit zgjedhor dhe nëse është e nevojshme, do të konsultohet me ta ose do të japë mendim të përshtatshëm, nëse është e nevojshme.

**Neni 13**

Trupi Koordinues mund të marrë donacione për funksionim papengesë, të shpejtë dhe efikas të trupit, për përmirësimin e nevojave teknike dhe teknologjike, si dhe për shkëmbimin ose ndjekjen e praktikave të mira të trupave të ngjashme vetërregulluese në vende të tjera, për krijimin e fushatave publike, përdorimin e mediave sociale, përgatitjen e publikimeve, raporteve, debateve dhe forumeve për rritjen e ndërgjegjësimit publik.

Donacionet nuk duhet të lidhen me subjektet që i nënshtrohen monitorimit të përcaktuar në Kod, si dhe nga persona juridikë dhe fizikë të lidhur me to.

Secili nga anëtarët e trupit mund të marrë pjesë me donacion për segmente të ndryshme të punës së Trupit Koordinues, duke kontribuar kështu në realizimin e plotë të funksionit për të cilin është formuar trupi.

Vendimi për të pranuar ose refuzuar dhe menazhim i donacionit mirret nga Trupi Koordinues.

**Neni 14**

Trupi Koordinues krijon fushata publike për çështje me interes publik që lidhen me procesin zgjedhor dhe sjelljes së të gjithë pjesëmarrësve në hapësirën e internetit dhe i shpërndan ato nëpërmjet mediave tradicionale dhe online, dhe rrjeteve sociale.

**Neni 15**

Për çdo gjë që nuk rregullohet me këtë Rregullore, zbatohen dispozitat e rregullave (rregulloreve) të anëtari të caktuar të trupit, të cilat rregullojnë çështje specifike, dhe për këtë duhet të pajtohen shumica e anëtarëve të Trupit Koordinues.

**Neni 16**

Kjo rregullore do të zbatohet pas miratimit të saj në seancën e Trupit Koordinues më 26.8.2025 dhe do të publikohet në ueb-faqen <https://izborenkodeksonline.mk/>.

|  |  |
| --- | --- |
| Shkup,  26.8.2026 | **Trupi koordinues**  **për monitorimin e respektimit të parimeve dhe standarteve të Kodit**  **Biljana Georgievska**  **Koordinatore** |